Kommissionens forordning (EF) nr. 2286/2000

af 13. oktober 2000

om ændring af forordning (EF) nr. 1773/2000 om ændring af forordning (EF) nr. 1899/97 om gennemførelsesbestemmelser for anvendelse i æg- og fjerkrækødssektoren af den ordning, der er fastsat i Rådets forordning (EF) nr. 3066/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1727/2000 af 31. juli 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Ungarn(1), særlig artikel 1, stk. 3, og

ud fra følgende betragtninger:

(1) Kommissionens forordning (EF) nr. 1773/2000(2) giver mulighed for at annullere importlicenser, der er udstedt for produkter henhørende under gruppe 1, 2, 4, 7, 8, 9, 44 og 45 og omhandlet i bilag I, del A, til Kommissionens forordning (EF) nr. 1899/97(3), senest ændret ved forordning (EF) nr. 1773/2000, på basis af ansøgninger indgivet mellem den 1. og 10. juli 2000 for at begrænse potentielle problemer i forbindelse med den samhandel, der i en overgangsperiode kan opstå som følge af den samtidige anvendelse af to forskellige forvaltningsmetoder for visse toldkontingenter for fjerkrækød.

(2) Der har ligeledes i overgangsperioden været problemer med licenser udstedt på basis af ansøgninger indgivet mellem den 1. og 10. april 2000 for de ovenfor omhandlede produkter samt for rugeæg under gruppe 10. Derfor bør der også her være mulighed for at annullere licensansøgninger og opnå frigivelse af sikkerheden.

(3) Der bør fastsættes en frist for ansøgninger om annullation, således at de erhvervsdrivende har en passende periode til at indgive dem.

(4) Da forordning (EF) nr. 1773/2000 kunne anvendes fra 1. juli 2000, bør denne anvendelsesdato også gælde for nærværende forordning.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -

UDSTEDT FØLGENDE FORORDNING:

Artikel 1

Artikel 2 i forordning (EF) nr. 1773/2000 affattes således:

"Artikel 2

1. For de importlicenser, der i henhold til forordning (EF) nr. 1899/97 udstedes for produkter, som henhører under gruppe 1, 2, 4, 7, 8, 9, 10, 44 og 45 og er omhandlet i bilag I, del A, til forordning (EF) nr. 1899/97 i den udgave, der gjaldt inden ikrafttrædelsen af nærværende forordning og som der blev indgivet ansøgning om mellem den 1. og 10. april 2000 eller mellem den 1. og 10. juli 2000, kan indehaveren inden den 31. december 2000 ansøge om, at licensen annulleres, og sikkerheden frigives.

2. Medlemsstaterne meddeler Kommissionen inden udgangen af den følgende måned, for hvilke månedlige mængder der er annulleret licenser for hver af de nævnte grupper, og de angiver ansøgningsperioden."

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. oktober 2000.

På Kommissionens vegne

Franz Fischler

Medlem af Kommissionen

(1) EFT L 198 af 4.8.2000, s. 6.

(2) EFT L 205 af 12.8.2000, s. 3.

(3) EFT L 267 af 30.9.1997, s. 67.